|  |  |
| --- | --- |
| Untitled-1 | **ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ****ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΣΤΗΡΙΞΗΣ & ΣΠΟΥΔΩΝ****ΔΙΕΥΘΥΝΣΗ ΜΕΡΙΜΝΑΣ****ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ**Ηρ. Πολυτεχνείου 9, Πολυτεχνειούπολη, Ζωγράφου, 157-72, Αθήνα, Τηλ. 210 7721951 |

Αθήνα, 24.01.2025

**ΑΝΑΚΟΙΝΩΣΗ-ΠΡΟΣΚΛΗΣΗ**

**ΓΙΑ ΤΑ ΒΡΑΒΕΙΑ**

**ΤΟΥ ΙΔΡΥΜΑΤΟΣ «Δ. ΧΩΡΑΦΑ» ΕΤΟΥΣ 2025**

Το Ίδρυμα «Δ. Χωραφά» θα χορηγήσει για το έτος 2025 δύο βραβεία, ύψους $10.000 το καθένα, σε υποψήφιους διδάκτορες και διδάκτορες του Ε.Μ.Π. με ώριμο, πρωτοποριακό και μεγάλης εμβέλειας ερευνητικό έργο στις εξής θεματικές περιοχές:

Life Sciences & Medicine

Physics

Chemistry (including nanotechnology)

Mathematics

Informatics/Computer Science

Engineering of Finance & Risk Management.

**Προϋποθέσεις**

Οι υποψήφιοι πρέπει:

να έχουν ηλικία μέχρι 32 ετών (ήτοι να έχουν γεννηθεί από την 01 Ιουνίου 1993 και μετά),

να έχουν ολοκληρώσει τις διδακτορικές σπουδές τους από την 1η Ιουνίου 2024 έως και τις 31 Δεκεμβρίου 2025,

να μην έχουν λάβει το εν λόγω βραβείο στο παρελθόν.

**Δικαιολογητικά**

Οι ενδιαφερόμενοι πρέπει να καταθέσουν **ηλεκτρονικά, μέχρι και τις 04.04.2025, αίτηση συμμετοχής στη Γραμματεία της Σχολής τους** με τα παρακάτω δικαιολογητικά:

**Α.** **Αρχείο PDF στην αγγλική γλώσσα** (μικρότερο από 20ΜΒ) που να περιλαμβάνει, με τη σειρά και τον τρόπο που αναγράφονται, τα ακόλουθα:

1. Μία συνοδευτική σελίδα με:
	1. Πλήρες ονοματεπώνυμο υποψηφίου (ΕΠΙΘΕΤΟ, όνομα)
	2. Φύλο
	3. Τίτλος (Μr./Ms./Dr.)
	4. Ημερομηνία γέννησης (HH/MM/EEEE)
	5. Τίτλο διδακτορικής διατριβής
	6. Ημερομηνία απόκτησης διδακτορικού ή εκτιμώμενης ολοκλήρωσής του (MM/EEEE)
	7. Θεματική περιοχή
	8. Φωτογραφία διαστάσεων διαβατηρίου
	9. Διεύθυνση κατοικίας
	10. Προσωπική διεύθυνση ηλεκτρονικού ταχυδρομείου (e-mail)
2. Πλήρες βιογραφικό σημείωμα (να συμπεριλαμβάνει και την πρακτική άσκηση, εφόσον υπάρχει)
3. Λίστα με τις δημοσιεύσεις

α) μόνο εργασίες στις οποίες ο υποψήφιος είναι ο πρώτος συγγραφέας

β) οι εργασίες πρέπει να έχουν δημοσιευτεί σε περιοδικά μετά από κρίση ή να βρίσκονται σε διαδικασία δημοσίευσης ή τουλάχιστον να έχουν γίνει αποδεκτές για δημοσίευση

1. Μονοσέλιδη περίληψη του ερευνητικού έργου του υποψηφίου
2. Μονοσέλιδο σημείωμα του υποψηφίου για το πώς το ερευνητικό του έργο συνεισφέρει στην ανθρωπότητα με τίτλο “*Why my research benefits humanity”*
3. Δύο (2) συστατικές επιστολές με την προσφώνηση “*Dear members of the Board*”, εκ των οποίων η μία από τον επιβλέποντα της διδακτορικής διατριβής
4. Μέχρι πέντε επιλεγμένες περιλήψεις εργασιών που έχουν δημοσιευτεί μετά από διαδικασία κρίσης (καθεμία εξ αυτών έως μισή σελίδα).

Β. **Αρχείο PDF στην ελληνική γλώσσα** με τα ακόλουθα:

* Ονοματεπώνυμο
* Τίτλο και περίληψη της διατριβής
* Αριθμό αναφορών (citations) που έχουν γίνει σε κάθε μία από τις δημοσιεύσεις που συμπεριλαμβάνονται στη «Λίστα με τις δημοσιεύσεις» του εγγράφου στην αγγλική γλώσσα.

Για περισσότερες πληροφορίες, οι ενδιαφερόμενοι μπορούν να επικοινωνήσουν:

* σχετικά με τους όρους χορήγησης των βραβείων και τα απαραίτητα παραστατικά, με το Τμήμα Φοιτητικής Μέριμνας στο loupaki@mail.ntua.gr
* σχετικά με την κατάθεση της αίτησης και των δικαιολογητικών, με τη Γραμματεία της Σχολής τους.

|  |
| --- |
| **Η ANAΠΛ. ΠΡΟΪΣΤΑΜΕΝΗ** **ΤΗΣ ΔΙΕΥΘΥΝΣΗΣ ΜΕΡΙΜΝΑΣ**  |
| **Β. ΜΠΑΛΑΜΠΑΝΗ** |